***KULTURÁLIS CÉLÚ NYÍLT PÁLYÁZATI FELHÍVÁS***

**Berettyóújfalu Város Önkormányzata Képviselő-testülete Humánpolitikai Bizottsága pályázatot hirdet Berettyóújfaluban működő, kulturális tevékenységet végző társadalmi szervezetek 2022. évi támogatására**

**Pályázók köre, pályázat célja:**

Berettyóújfalui székhelyű vagy Berettyóújfaluban, kulturális tevékenységet végző társadalmi szervezetek 2022. évi működési kiadásainak, illetve szakmai tevékenységének támogatása. A szakmai tevékenység tervezésénél és megvalósításánál tekintettel kell lenni az országosan kihirdetett veszélyhelyzetre vonatkozó hatályos rendelkezések betartására.

**Pályázni két kategóriában lehet:**

* Kiemelkedő, városi és térségi szintű, egyben országos, illetve nemzetközi jelentőségű tevékenységet folytató szervezetek esetében a maximálisan igényelhető – kiemelt minősítésű – támogatási összeg: **500.000 Ft.**
* Egyéb pályázók esetében a maximálisan igényelhető támogatási összeg: **150.000 Ft.**

**A finanszírozás módja**: nem visszatérítendő támogatás

**A pályázat tartalmi és formai követelményei:**

A pályázatokat kizárólag a felhívás mellékleteként közzétett – a 25/2015. (XI. 27.) önkormányzati rendelet 1. melléklete alapján elkészített – pályázati adatlapon lehet benyújtani. **Egy pályázó csak egy adatlapot nyújthat be.**

A pályázatokat papír alapon, egy eredeti példányban kérjük benyújtani a Berettyóújfalui Polgármesteri Hivatalba (4100 Berettyóújfalu, Dózsa György u. 17–19., Polgármesteri Kabinetiroda).

**A borítékon kérjük feltüntetni:** **Kulturális pályázat – 2022.**

**A pályázati cél megvalósításának időtartama:**

2022. január 1. – 2022. december 31.

**Támogatás forrása:**

Az önkormányzat 2022. évi költségvetéséről szóló 1/2022 (I.27.) önkormányzati rendelet 9. számú mellékletében meghatározott.

**A pályázatokat benyújtási határideje: 2022. március 31.** (csütörtök) 16:00 óra.

A határidőn túl nincs lehetőség pályázatot benyújtani.

A beérkezett pályázatokat – a Berettyóújfalu Város Önkormányzata Képviselő-testülete Szervezeti és Működési Szabályzatáról szóló 17/2019. (XI.1.) önkormányzati rendelet 2. számú mellékletének 1./ pontjában rögzített hatáskörében eljárva, az államháztartáson kívüli forrás átadásáról és átvételéről szóló 25/2015. (XI. 27.) önkormányzati rendelet 4. §-ában foglaltak szerint – Berettyóújfalu Város Önkormányzata Képviselő-testülete Humánpolitikai Bizottsága bírálja el.

**Alapítványi pályázók** esetében a Humánpolitikai Bizottság a támogatásra vonatkozóan csak javaslatot tesz, az arra vonatkozó döntést a képviselő-testület hozza meg.

A támogatottak a támogatási összeggel **2023. január 31-ig kötelesek elszámolni**. Az elszámolás részletszabályait a Támogató a támogatási megállapodásban rögzíti.

A nyomtatványok letölthetők a [www.berettyoujfalu.hu](http://www.berettyoujfalu.hu/) honlap

Hírek 🡪 Pályázatok 🡪 Helyi pályázatok **🡪 Humánpolitikai Bizottság hatáskörében kezelt pályázatok** menüpontjából.

Berettyóújfalu Város Önkormányzata